
O Volapükaflens Valöpo! 


Nünöm ed ob äbinons flens legudik. Evobobs kobo dü yels deg. Ab ün mul 
pasetik nünöm oba edeadon. Dead ona ābinon süpik, no pespetöl. Äpenob penedi lü 
Volapükinitedälan, e valikos ejenos ünü sekuns anik. 


Anu binob nen nünöm oba - nen riv bevüresodik, e senob äs pösod 
peberavöl. Bisarikos, no-li? Son oba in Tats-Pebalöl eremom obe nünömi nulik us, 
ed oloveükom ragivis tefik Volapüka, if mögos, nünöme nulik. 


Vütimo, äsä ya esagob, binob nen bevüresod - kodü atos, no kanob getön 
penedis leäktronik. Säkusadolsös obi, begö! if esedols obe penedis - no gididob tefü 
negespik onas, bi sevols gudiko, das gespikob penedis valemo ünü dels bal-tel, if 
vilol sedön obe penedi(s) ün tim presenik, sedolsös oni(s) begö! lü potaladet oba, keli 
otuvols löpo. Danis mödik oles! Spelob ladöfiko, das dins ovedons nomiks ünü tim 
no tu lunik. 


Amulo su pads zänodik kanols reidön lartügi tefü pron latina. Anikans ba 
osagons, das pron püka at no binon veütik, ab äsä äsagom el Arie de Jong, öbinos 
gudik if pron latinik äbinon pron ot valöpo. In Linglän, kadämans pronons püki ma 
mod difik leigodü pädans katulik, kels geboms proni Litaliyänapükik. Ye mobs ela 
de Jong in tef at binons i täläktiks, i nitediks. 


Tefü Volapük, pron no binon säkäd pro obs, kels lödons in Vesüdän. Alikan 
sevon vio pronön oni. Too in läns anik pron Volapüka no binon ai fasilik, bi tons 
anik püka no dabinons in lomänapüks at. Sam gudik atosa binon fikul lä Tsyinänans 
tefü pron latinik! 

Valikosi Gudikün Oles ed Olikanes 


sedom 

ÖN VOMIK 
Fa hiel Michael Arlen 





Jön vomik binon leigo nedoatamovik - leigo nesuemovik - äsä vom it; vom 
alik kanof pleidülön semamafädo dö jön. Jön binon reto so vemo bos suema pösodik, 
das tio kanoyöv sagön, das as bos jenöfik no dabinon. Man alik fomälom tefü atos diali 
lönik oka, sekidöli de utos, keli kolkömom su lifaveg okik. E ba videt e lunet labons 
veüti gretik pö atos. 


1f man pemotom fido su bal nisulas in Pasifean, cedom, das vom no bal binof 
plitülik, if herem ofik no labon köli tutaädiko rediki. Dial keina, keli man Tünisänik 
magälom, vetof nemu paunis tumluldeg. Dialis pösodik lönik obik jöna vomik tuvoy 
de Lalaskän jü kveator - klüliko pö stim valik e tug - ibä cedob fümiko, das in län alik 
voms labofs keini patik oksik. 





Vi 






n binob in zif New York, lù top kelik golob ze suvo, tän cedob, das nos 
binon löföfikum, ka jijönans lunedik blegülovik, kels spatofs su el ‘Fifth Avenue ko 
kapils smalik pleidiko petovülöls, namils e futs smaliks okas e ko lips e cügs dub blud 
vikenas, piratanas u lesiöras pekölöls okas. Si! vom Lamerikänik kanoföv binön dial 
jöna mana alik, if no dabinofsöv voms plitülik molaskinik Linglänik labü logs blövik so 
kleiliks, kels jinons binön jöniküns, ven kanons logetön love mel lardik. Vemo jöniks - 
logs blövik - solalit - nid su herem. 


Ed i voms Nedänik, nämiks äs vien, kel lebladon love läns donik, ko cügs äs 
d e ko nid drimälik in logs, in kels veit horita lokon. O! 
, So lesaunikis!! 








löfob vemo vomis at, so skilil 


Ab läns sulüdik binons bisariko löfidiks dub vam e köl: löfid, keli voms usik 
fläkofs fiediko - logs veluvik dofik, kels ai dakipons kläni lönik oksik, e täin vamik 
kremakölik ut, kel mäkon loveikami vü bidäds dofikum ed obs. 


E ga alan baicedon ko atos, das jön jenöfik no binon ot, äsä kein logotik 
ädolöd, samo, vomi Fransänik! De jisvistans valik okik ba of suemof gudiküno, das 
"jön te dabinon in logs logana" e töbidof mögiküno ad vedükön, das utan, kel logedon 
ofi, givülon ofe keini mögiküno gretiki. De voms valik suemof gudiküno fluni lanöfe 
votikana stüma, keli givülof oke it, e kälofad no binõn logoto "jepanim". El 'Française' 
alik labof pösodöfi lönik gudiko distidoviki oka, e ven Jul te patädi bal, kel kanon 
panemön ko fomäl anik jönik, tän patäd et dünon pro votiks valik. Demü kod at i yels 
bäldikum no kanons desumön vome Fransänik keinoti ofik; e labof nog ai stunidanis 





V:35:2004 


oka, ün bäldot, ün kel ji-Linglänan u ji-Lamerikänan, kel ekäledof oki me plims 
dö jön okik, tüvof, das pos moikam patöfa magivik et eretidof nosi. 


Lif ninädon mödoti lügadramatas; ab bat gretikünas binon vo ut voma, 
kel ebinof jönik. Jön binon ye ün atim jiniko valemikum, kas ibinon büikumo, 
ibä nedoy te golön ve melajol in 'Juan Jes Pins ' u küpidon jibananis tö "Cap 
d'Antibes ' ad kanön stunidön lienis magifik, kels temunons yuni e sauni, e kels 
sekü stül atimik banaklotema dagetons gudiko lonöfi oksik; no jemoy plu dö 
koap okik: bos, kelos sinifon gevegam lü timäd Grikänik e lü dalestüm jöna. 
Tän gidükoy, das lestim jöna binon lestüm sauna e näma, ibä tumats putülas 
magifik klöpöfülik, kels damufons e tülons okis in sab, blöfons, kisi solalit e lif in 
nated kanons kodedön. 


So, vätälölo vali, dial lönik oba jöna kanon pakobosumön me jenöfot, 
das "vom" e "jön" binons vöds, kels täodons odi - atos dalon pasagön klüliko 
ko büdakip anik. 

Gid Ei Ei Ei Ei Ei EI Ei E 


TRADUTOD VÖDEMA LATINIK SU PAD 36 





No pleidülobs susmafiko demü utos, kelos pedunon fa votans, du labobs 
speli, das dub glof lekreda olsik, olabülobs pladi mu gretiki bevü ols, ad 
notükön gospuli ini tops bei ut olas, no ad pleidülön demü utos, kelos ya 
pedunon fa votans. Utan, kel pleidülon, pleidülonöd demü Söl. Ibä no 
utan, kel komandon oki it digädon lobi, ab utan, keli Söl komandom. 


£ e e e e e e e e e 
VÖDS SIÄMALIEGIK MANAS FAMIK 





Gololöd su veg fa ol pevälöl, e no demolöd lukrüti votanas! (Dante) 


So äsä logs neitabödas perons fägi onas lo delalit klilik, so i seväd ninik obas 
miplöpon lo dins, kels natälo dutons lü dins klülikün. (Aristoteles) 


Proged no sekidon de lieg nata, ab de dunäl mena. (Buckle) 

PRON TONATEMA LATINIK 





Latin binon pük veütikün. Bü yels luldeg pük at pätidon in 
lükions da vol lölik; is in Linglän tedapeneds päpenons latino bü 
yeltums tel - jenöfo if äbinoy pösod kulivik, täno älaboy sevi gudik 
latina. 


Ab bi latin no päspikon, päpronon distiküno in läns difik. Samo 
in Tsyinän set ` "Ego te baptizo in nomine patris et filii et spiritus sancti” 
päpronon : "Nghengho te bapetiso in nomine patelisu nghe te filli 
te sepilitusu sanketi." ` Demp kod at latin sötonöd labön proni 
bevünetik pezepöli. 


Anu ye pron somo valemiko pezepöl no nog dabinon. Leigoäsä 
pron valemik balik latin zestpdon, mutoy sukön tuvedoti kotenüköl. 
Tuvedot bal binädon me mobs papalas "Pius X-id" e "Benedictus 
XV-id" : sevabo ad pronön vödis latinik äs Litaliyänapüko, e pläned 
disik prona latinik fa hiel Arie de Jong pemoböl demon mögiküno (ab 
no ai) mobis at:- 


VOKATS 


Vokats: ae ed o papronons distiko ma duled okas. Vokats : i, u ed y 
labons proni ot, va binons luniks u brefiks; te patenedons, if binons 
luniks, e pabrefedons, if binons brefiks. Samo: 


mater [màtär] = mot; pater [pátär] = Dt me [me] = obi; 
tenet [tän-ät] = kipon; Roma [ròmá] = zif Roma" volo [vólo = 
flitob, vilob; fido [fido] - konfidob; regit [rägit] = guverob; plico 
[pliko] = plifob; tu [tu] = ol; color [kó-lór] = köl; Lydia [lüdiá] 
= Lüdän; tyrannus [türán-nus] = türenan. 


(If el 'u' cenon ad el 'i' ud el wv papronon äs D. Sams: 
optumus [óptümus] ud optimus [óptimus] = gudikün; Sulla 
[sùl-lá] u Sylla [sül-l4] = Sulla. 

TELTONS 


Ekö vöds, kels dalabons teltonis kobü pron pekomandöl: 

mensae [mänsái] = taba, tabe; laudo [láudo] = lobob; poena 
[pói-ná] = pönod; huic [huik] = ate; sen [säü] = ü; neuter 
[näütär] = neudik; hei! [häi] = vi! eia [äiá] = he! 


Konsonats 


1) El 'c' fo vokats: a, o, u, y efo teltons: ae, au, eo, ui efo 
konsonats (plä el h) papronon äs tonat 'k'; 

2) El 'c' fo vokats : e, i, e fo teltons : eu ed ei papronon äs tonat "e: 

3) El 'cc' papronon äselk -k udäsel t-s maä stadon in jenet ela 1) 
ud ela 2); 

4) El sei papronon ai äs el ek: 

5) Ho papronon äs dk: 

6) His papronon äs el 's'; 

7) El't' papronon äs e; 't'; 

(If el 'ti' pasökon fa vokat, el 't' ona papronon äs el 's'. Sams: gratia 
[gràziá] = kein, danöf; tertius [tärzius] = kilid. Ab el 't' ela 'ti' fa 
vokat pasököla papronon äs el 't', sevabo: if el 'ti' pabefoon fa els s, t u 
x, samo: ostium [óstium] = nügolöp, domayan; Attius [át-tius] = 
Attius; mixtio [mìxtió] = mig, migot; if, ye, el 'i' binon lunik, äs in el 
totius, vöd at papronon Lotus = lölik, lölika; in vöds Grikänapükik, 
samo: Miltiades [miltìaādäs] = Miltiades; in foms vönik nenfümbidira 
sufalefoma värba. Sam: petier [pä-tiär] = palebegön; 

8) El'x' papronon äs el 'x'; 

9) Lafakonsonats: iù e vi papronons äs yu e vi; gu e qu 
papronons äs gv e kv, samo: iugum [yùgum] = yok; vinum 
[vinum] = vin; sanguis [sán-gvis] = blud; quercus [kvärkus] = 
kvär, kvärabim; quoniam [kvó-niam] = bi; 

10) Esch, ph e th papronons äs els q, f, e th. 


PLAGAVÖDEM 


Non in immensum gloriantes in alienis laboribus; spem autem habentes 
crescentis fidei vestrae, in vobis magnificari secundum regulam nostram 
in abundantiam, etiam in illa, quae ultra vos sunt, evangelizare, non in 
aliena regula in iis quae praeparata sunt gloriari. Qui autem gloriatur, 
in Domino glorietur. Non enim qui seipsum commendat, ille probatus 
est: sed quem Deus commendat. (Tradutodi vödema at ologols su pad 
EEN 

GRAMATAGUL 


Sevol-li ad verätiko gebön finotis -IKÖN ed -ÜKÖN ko värbs? Ad blöfön osi, 
reidolös konotili sököl, täno lüükolös värbe finotis tefik ini spadil vü kläms:- 


"Enu äbinob lotidan. Nu iküpetob, das kafiär (ävag-?) boso, ab no ätöbidob 
tuvemo in tef at. Balan lotanas äbinof flen matana obik. Valemo labof heremi 
gedik, bi (bäld-?), ab sosus inükömof, iküpob, das herem ofa äbinon blägik - 
si! leblägik. Jinos, das jiheran ofik (ibläg-?) heremi. In dom at laboy furnodi, 
kel (hit-?) cemis. Primo ye äkoldos, bi furnod (hit-?) piano. Binon 
kolatafumod, ed äküpetob, das kolataböket ävagon, seko (äful-?) oni, ven balan 
lotanas äsagon obe, das oy id (ivag-?) lölöfiko kafiäri. Dabinons dins so 
mödiks ad dunön in dom! Hidalaban doma büik jenöfo (igret-?)} domi. Dido 
dom (egret-?) sekü cems tel nulik. I tood obik ästanon nilü leyan. Sekü atos 
ämutob (muf-?) oni. Levi! lif oba as lotidan (fikul-?) ai plu. Ab soar äbinon 
mu plitik, igo gased (inot-?) jenädi!" 


KONOTIL PRILULA 
(Vöds verätik pubons me tonats slobik) 





Adelo ekolkömob calasvisti, ko kel ävobob bü yels deg. "Glidis, o flen," 
elüvokob ome, "lio stadol-li pos yels so mödiks?" Balido no ememosevom obi, 
ed eküpetob vio ästanom dü timül nemufo. "ra!" esagob, "lio ekanol dunön 
somikosi?" bi äsevob gudiko, das no äbinom liegik. "Ävobob as pladulan pro 
fiam gretik bevünetik, e vio äjuitob cali at!" "Lio ekanol-li tuvön cali so 
gudiki?" esagob ome. "Bi eflenikob ko sör cifa fiama at." "Liö!" evokädob, 

"vio bitol aldeliko binon din privatik ola, ab no cedob, das ebitol snatiko in tef 
at." Egespikom: "Lio kanol-li sagön somikosi? bi ol id eblufol ad flenikön ko 
jimatan cifa, ab neplöpo!”" Bofikans obas äsmililobs. 








VERÄTO! 


Glok obas enu etoenon düpis degkil! Düp kinid jenöfo binos-li? 
Binos düp ad golön lü glokel ad nätükön oni! 

TIKS/PENSIERI 
fa hiel Francesco Felici 


Sveam vorik e puridik tikas 
nedigükumon nog plu fadi yumädöl obsi, 
kel me peiläp japik 

ninü ob tordon, däköton obi 
e löbidaköton lani oba. 
Vomitob tenidiko 

seifi dolik, 

kel lo futs oba däbrekon; 
glibölo bevü jebs onik, 

ba ad dönufidön onis; 
padolölo gekipob blasfämi, 
e dü nepubam ola, pianiko 
dädiledilikob zuno. 


Zifil "Trondheim" tü del 6-id mayula, yela 2003). 


Vödem Litaliyänapükik) 


La deriva logora e marcia dei pensieri 
assottiglia ancor di più il filo che ci unisce 
che d'affilata epilessia 

dentro mi si contorce, mi tagliuzza 

e mi lobotomizza l'anima. 

Vomito a fatica 

un sospiro indolenzito 

che ai miei piedi va in frantumi; 
vagando tra i suoi cocci, 

forse per rimangiarmeli; 

reprimo dolorante una bestemmia, 

e al tuo svanire poco a poco 

mi sgretolo di rabbia. 


VÖDS LÖFA 


Ad löfön odi nendöfiko no zesüdükos bedi telik, ab lifi te balik kobo. 

NUNILS SE VOL LÖLIK 
DOGS LEKTINIK 


In zif Boston (Tats-Pebalöl) sütasops za 30.000 povestigons posä dogs kil 
äsufons jokis lektinik du ägolons love tegeds. Pladulan lektinijafädazänädöpa 
eleblamom vobanis, kels jüpons ini süt nen sevön kö dabinons kabs lektinik; 
poso no nunodoms tefü däm fa oms pekodöl. 


LÖF DIS SIL 


Gamapär nenlomik, kel äproteston ta def lödöpas in zif Stockholm (Svedän) 
epladon bedi zänodü piad zifik ed ekosädon geniko dis bedastofed. Äbinon 
sömitamapün komipa balvigik fa grup nenlomikanas Svedänik ad flagön jeli 
saidik ta kold nifüpik. 


NO DRINOLÖD VATI AT! 


Sagoy, das sots anik minavata Macaränik binons so natöfiko stralamikodabik, 
das kanonsöv binön sanariskäd. 


PRÜDÖ! GORUL PESKEAPÖL! 


Poldans ejütoms ed edeidoms goruli, kel eskeapon de ninakipädöp in nimagad 
tata Texas (Tats-Pebalöl) e kel evunon menis kil. 


TVALETAKÄD 


Trenatävan in Nedän - su veg ad remön toodi nulik - nendesino ejedom 
pounis 8.000 ini tvalet. Ven poldans egoloms ad sukön zötis, kels 
pidoniospilons sui ferodarutaveg ni zif Amsterdam, te äkanoms tuvön za 
pounis 1.500. "Ga no sevobs kö ret binon," balan omas esagom, "ab utans, 
kels egetons oni pösüpädons ad sevön kiöp ibinon!" 


LUYÖ! 


Tifans, kels etifoms kuni in el Costa Rica eskeapoms me loatatood. Poldanef 
pästunükon ad tuvön kuni su sead pödik tooda. Tifans ibüdoms joföri ad 
vaibön omis travärü zif. 


